burgasdotpro/wikipedia huggingface dataset:
Hoboj

Hoboj je drevený dychový hudobný nástroj. Obľúbený bol najmä v barokovej hudbe, ale významné postavenie mal aj v klasicizme a romantizme. Barokový hoboj má rozsah c1 - d3. Moderný už aj b - a3. Barokový hoboj mal štyri dierky, dve dvojdierky a dve až tri klapky. Dnešný moderný hoboj sa skladá prevažne z klapiek. Vyrába sa najmä z ebenového dreva. Hráč na hoboj sa volá hobojista.
Typy hoboja.
Moderný hoboj má diskantový register a je ladený v C, podobne ako priečna flauta. Delí sa na dva základné typy: automat a poloautomat. Do hobojovej rodiny ale patria aj ďalšie nástroje, blízko príbuzné hoboju, avšak iných veľkostí a ladení. Najznámejší z nich je anglický roh, ladený o kvintu nižšie, teda v F a približne o polovicu väčší. Známe je jeho sólo z 2. časti 9. symfónie „Z nového sveta“ Antonína Dvořáka. Viditeľné rozdiely oproti hoboju sú krátka kovová násadka, eso, medzi strojčekom a nástrojom a hruškovitý tvar ozvučnice. Podobný nástroj, avšak veľkosťou medzi hobojom a anglickým rohom a ladený v A je milostný hoboj (tal. oboe d'amore). Počuť ho môžeme napríklad v Bolere Mauricea Ravela. Menej používané sú basový hoboj (alebo barytónový), ktorý znie jednu oktávu pod hobojom, heckelfón a jediný nástroj znejúci vyššie ako hoboj, sopraninový musette.
SS Andrea Doria

SS Andrea Doria bola loď patriaca spoločnosti Italian line. Kapacita lode bola 1200 pasažierov a 500 členov posádky . V čase keď bola Andrea Doria postavená bola najväčšou, najrýchlejšou a aj najbezpečnejšou talianskou loďou. Svoju prvú plavbu začala 14. januára 1953. Keď sa 25. júna 1956 blížila k pobrežiu Nantucket, zrazila sa s loďou MS Stockholm a potopila sa. V dôsledku zrážky zomrelo 46 ľudí. K vraku sa ako prví ponorili ešte v tom istom roku v septembri Luis Malle a James Dugan, potápači z tímu kapitána Cousteaua. Vrak leží v hĺbke približne 87 metrov (najväčšia hĺbka), pričom najvyšší bod leží v hĺbke asi 50 metrov (vrak leží na boku). Na plavbu k vraku si najali v USA malú potápačskú loď SAMUEL JAMIESON od Johna Lighta z Hyannisu. Píše sa o tom v knihe od J. Y. Cousteaua – Dych mora.
Pamätné euromince roku 2005

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2005 bolo emitovaných 8 rôznych pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
České euromince

O vzhľade českých euromincí ešte nebolo rozhodnuté, ale uvažuje sa o usporiadaní súťaže motívov. O strane vyhradenej Česku bude diskutovať ČNB a Národná koordinačná skupina.
Pôvodne Česko plánovalo prijatie eura na 1. januára 2010 tzv. veľkým treskom v priebehu jedného dňa, ale kvôli zlému stavu verejných financií a neuskutočnení potrebných reforiem výdajov štátneho rozpočtu bude prijatie o niekoľko rokov posunuté. Najskôr politici uvažovali o roku 2012, koncom roku 2007 však predseda vlády Mirek Topolánek uviedol, že vzhľadom na nedokončenú reformu dôchodkového a zdravotného systému je aj tento termín nereálny.
Česko je členom EÚ od 1. mája 2004 a tiež aj členom Európskej menovej únie, no ešte nevstúpilo do eurozóny, preto stále používa svoju vlastnú menu, českú korunu. Ku vstupu do eurozóny sa zaviazalo v prístupovej zmluve schválenej referendom, preto ani zvláštne referendum na prijatie eura nie je nutné.
V roku 2010 Petr Nečas prehlásil, že jeho vláda dátum prijatia eura nestanoví, čím oddialil prijatie Eura o niekoľko ďalších rokov.
Maďarské euromince

O vzhľade maďarských euromincí ešte nebolo rozhodnuté, ale uvažovalo sa o usporiadaní súťaže motívov v roku 2007.
Maďarsko plánovalo prijatie eura na 1. januára 2010. Je členom EÚ od 1. mája 2004 a je tiež členom Európskej menovej únie, ale ešte nevstúpilo do eurozóny, preto stále používa svoju vlastnú menu, maďarský forint.
Väčšina ekonomických odhadov predpokladá, že Maďarsko nebude schopné prijať euro skôr než v roku 2014 hlavne kvôli vysokému schodku štátneho rozpočtu, ktorý sa v roku 2006 pohyboval okolo 10% HDP. Avšak, vo februári 2011 sa premiér Viktor Orbán vyjadril, že Maďarsko neprijme euro skôr ako v roku 2020 . Keď krajiny eurozóny prijímali 25. mája 2011 Euro Plus Pact, Maďarsko sa rozhodlo spolu s Veľkou Britániou, Švédskom a Českom, že sa nepridajú k dohode.
Poľské euromince

O vzhľade poľských euromincí ešte nebolo rozhodnuté, ale uvažuje sa o usporiadaní súťaže motívov.
Poľsko ešte nestanovilo dátum prijatia eura, preto si vyslúžilo kritiku zo strany Európskej komisie. Je členom EÚ od 1. mája 2004 a tiež je členom Európskej menovej únie, ale ešte nevstúpilo do eurozóny, preto stále používa svoju vlastnú menu, poľský zlotý.
V zmluve o rozšírení Európskej únie sa všetky pristupujúce štáty zaväzujú ku spolupráci v Európskej menovej únii od chvíle, kedy sa stanú členmi EÚ, čo znamená, že je Poľsko povinné euro prijať. V Poľsku sa už konalo referendum o pristúpení k EÚ 7.-8. júna 2003.
17. januára 2006 vyhlásila poľská ministerka financií Zyta Gilowska, že Poľsko neprijme euro pred rokom 2010, a tým potvrdila, že najskorší termín je rok 2011.
Rumunské euromince

O vzhľade rumunských euromincí ešte nebolo rozhodnuté, ale už bolo uzákonené, že budú obsahovať štátny znak Rumunska. Rumunsko sa stalo členom EÚ 1. januára 2007 a plánuje prijatie eura približne na rok 
2027-2028 po tom, čo splní kritériá na vstup do eurozóny. Do tej doby bude používať svoju vlastnú menu, rumunský lei.
CreoType

CreoType je systém pre správu obsahu webstránok – CMS založený na LAMP/WAMP architektúre.
Použité technológie.
CreoType využíva technológie PHP, AJAX a JavaScript, ktoré mu umožňujú vytvárať webové stránky a aplikácie jednoduchým a intuitívnym spôsobom pri zachovaní štandardov.
Zuzana (rozlišovacia stránka)

Zuzana môže byť:
Svätá tma

Svätá tma je výchovný román Františka Hečka. Román vyšiel prvýkrát v roku 1958 a obsahuje prvý diel a z dôvodu autorovho úmrtia nedokončený fragment druhého dielu. Svätá tma ostala torzom, no nie torzom odsúdeným na zabudnutie, lež na čítanie a na uváženie toho, čo ono zobrazuje z nášho veku slovenského života. Kniha sa zapodieva náboženským tmárstvom a politickou zadubenosťou zaostalých malomešťanov - Dubníčanov (z mestečka Dubníky), ale nie vyslovených sedliakov ako bolo zvykom v autorových predchádzajúcich dielach.
Charakteristika diela.
Hečko vo svojom výchovnom románe nehľadá ideologické dôvody vyvracajúce náboženské dogmy, lebo správne cíti, že sa tým priemernému človeku, práve tak nábožnému ako ľahostajnému, nezaimponuje. Miesto toho hľadá pre svoj odsudok objektívne kritérium. Neušlo mu, že v samých Dubníkoch nájde dva, ba až tri druhy náboženstva. Najprv je tu náboženstvo prostého človeka, potom "náboženstvo" svetských kňazov a napokon tretie najnebezpečnejšie nábožné spolky Hlinkovej gardy, ktoré ľudom núkajú mystérium rasy, protižidovskej nenávisti a šovinizmu. Takmer celú osnovu "Svätej tmy", jej výchovnú tendenciu i humoristický ráz založil Hečko na štyroch hlavných osobách: mladom učiteľovi Ivančíkovi a jeho žene Cilke, rodenej Klamovej, a na manželoch Klamovcoch, batožinárovi Vendelínovi a jeho žene. Učiteľ Ivančík má byť najpozitívnejšia postava a práve preto ju spisovateľ podrobuje prísnej kritike.
Pamätné euromince roku 2006

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2006 bolo emitovaných 7 rôznych pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Vatikán.
Zaujímavosť: Španielsko plánovalo vydať mincu s témou "125. výročie narodenia Pabla Picassa. Dôvod zrušenia nie je známy.
Pamätné euromince roku 2008

Dvojeurové pamätné mince resp. eurové mince s nominálom 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2008 bolo emitovaných 10 rôznych pamätných euromincí.
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
LOJZO (album)

LOJZO je debutový album bratislavskej folkovej skupiny Lojzo. Album vydalo hudobné vydavateľstvo Opus v roku 1985.
Album je prierezom hudobnej produkcie, s ktorou skupina Lojzo vystupovala na folkových festivaloch a koncertných vystúpeniach. Sú na ňom nahrávky v autentickom zvukovom prostredí, ktoré patria dodnes k základnému repetoáru skupiny. Od hitov „Na centrálnom trhovisku“, či „Toreador Karol“, „Anča si drahá ako Volvo“, „Učiteľka chémie“ (...) po ódu na originálny dobový výrobok, prvú minerálku predávanú v PET fľaši s hliníkovým trhacím vrchnáčikom s obchodným názvom "Vincentka".
My nič, my muzikanti

My nič, my muzikanti je druhý štúdiový album bratislavskej folkovej skupiny Lojzo. Album vydalo hudobné vydavateľstvo Opus v roku 1987.
Na tomto albume sa nachádza niekoľko v médiách často hrávaných skladieb, z ktorých k najpopulárnejším patrili piesne „Povolíme skrutku (LOJZO metal)“, „Pridružená výroba“, „Krajobraz“, no svoju dobu najviac vystihovala nahrávka „ZOLL sem ZOLL tam“.
Luigi Comencini

Luigi Comencini (* 8. jún 1916, Salò, Taliansko – † 6. apríl 2007, Rím) bol taliansky filmový režisér a spolu s Dino Risim, Ettore Scolom a Mariom Monicellim bol považovaný za majstra žánra "commedia all'italiana".
Narodil sa v meste Saló, v regióne Lombardsko.
Jeho dcéry Cristina (* 1956) a Francesca (* 1961) sa tiež venujú réžii. Cristinin film "Najlepší deň môjho života" sa premietal aj na Slovensku.
Tvorba.
Comencini, ktorý nastúpil svoju umeleckú dráhu po skončení druhej svetovej vojny filmom "Bambini in cittá" (Deti v meste), si režírovanie vyskúšal už o desať rokov skôr, keď natočil dokumentárny film "La novelletta" (Novinka).
Celosvetovo sa preslávil začiatkom 50. rokov minulého 20. storočia snímkami "Pane, Amore e Fantasia" (Chlieb, láska a fantázia) a "Pane, amore e gelosia" (Chlieb, láska a žiarlivosť), ktoré znamenali aj začiatok hviezdnej dráhy pre herečku Ginu Lollobrigidu.
Vytvoril približne 50 celovečerných titulov, ktoré obvykle zožali priaznivý ohlas nielen v Taliansku, ale aj v zahraničí.
S niektorými Comenciniho snímkami sa zoznámili aj diváci na Slovensku. Ide napríklad o snímky "La ragazza di Bube " (Bubovo dievča), "Bože, ako hlboko som klesla"! ("Mio Dio, come sono caduta in basso!"), "L'ingorgo - Una storia impossibile" (Cesta Rím - Neápol neprejazdná) a iné.
Comencini bol tiež autorom scenárov a pôsobil aj v oblasti filmovej kritiky.
Pamätné euromince roku 2007

Dvojeurové pamätné mince resp. eurové mince s nominálnou hodnotou 2 eurá, sú špeciálne euromince razené a emitované národnými (centrálnymi) bankami členov eurozóny od roku 2004 ako legálne a obehové platidlo všetkých členských štátov. Tieto mince obyčajne oslavujú výročie historickej udalosti alebo upozorňujú na práve prebiehajúcu udalosť. V roku 2007 bolo emitovaných 20 rôznych pamätných euromincí (vrátane 13 verzií spoločnej emisie).
Pre množstvo, vzhľad a spôsob emitovania pamätných euromincí platia presne stanovené pravidlá a obmedzenia.
Dánske euromince

Oficiálnou dánskou menou je dánska koruna (ISO 4217 DKK). V minulosti sa v Dánsku diskutovalo o zavedení eura, no skončilo to neúspešne.
V roku 2000 sa v Dánsku konalo referendum o zavedení eura, v ktorom 53,2% hlasovalo proti a 46,8% za zavedenia eura. 
Dánsko je členom EÚ od roku 1973 (Grónsko vystúpilo v roku 1985) a je tiež členom Európskej menovej únie, jeho menou je v súčasnosti dánska koruna.
Dánsko je jediným starým štátom EÚ, ktoré je členom ERM II, pričom sa dobrovoľne zaviazalo, že kurz koruny k euru sa bude pohybovať iba v rozmedzí 2,25 %.
Britské euromince

O vzhľade britských euromincí nikdy nebolo rozhodnuté a Spojené kráľovstvo prijatie eura ani neplánuje, keďže už nieje čenom EÚ. Spojené kráľovstvo Veľkej Británie a Severného Írska k 31. januáru 2020 prestalo byť členom Európskej únie, a to na základe Dohody o vystúpení, ktorá nadobudla platnosť 1. februára 2020.
Spojené kráľovstvo bolo členom EÚ od roku 1973 a tiež členom Európskej menovej únie, no nevstúpilo do eurozóny, stále používalo svoju vlastnú menu, anglickú libru. Spojené kráľovstvo sa považovalo za člena EÚ s najkritickejším pohľadom na prijatie eura.
Švédske euromince

O vzhľade švédskych euromincí ešte nebolo rozhodnuté.
Švédsko je členom EÚ od roku 1995 a tiež je členom Európskej menovej únie, no ešte nevstúpilo do eurozóny a preto stále používa svoju vlastnú menu, švédsku korunu.
Nadácia X Prize

Nadácia X PRIZE je nezisková nadácia, ktorá vytvára a manažuje verejné súťaže pre benefit ľudstva.
Poslanie nadácie.
Poslaním nadácie X PRIZE je priniesť radikálny pokrok pre benefit ľudstva. Nadácia podporuje inovatívne súťaže, ktoré motivujú jednotlivcov všetkých oblastí aby vyriešili ambiciózne výzvy. Ceny sú v hodnote miliónov US-dolárov a priťahujú predstavivosť verejnosti a upriamujú pozornosť na cieľ tejto misie.
Ansari X PRIZE (vesmír – získaná 9. sept. 2004 – 4. okt. 2004).
Prvá súťaž X PRIZE, nazvaná Ansari X PRIZE pre suborbitálny let, úspešne vyzvala tímy vytvoriť privátnu raketu na let do vesmírneho priestoru. Prvú časť požiadaviek ceny Ansari X PRIZE splnil koráb SpaceShipOne s pilotom Mike Melvill 9. septembra 2004, konštruktérom bol Burt Rutan, projekt financoval spoluzakladateľ Microsoftu Paul Allen, keď Melvill prekonal výškovú hranicu , medzinárodne uznanú ako hranica vesmírneho priestoru. Následne pokus úspešne zopakoval Brian Binnie 4. októbra 2004. Víťaz získal 10 mil. USD, ale do samotného projektu bolo investovaných viac ako 100 mil. USD. Dnes páni Richard Branson, Jeff Bezos a iní, aktívne vytvárajú priemysel súkromných letov do vesmíru.
Cena bola vytvorená podľa modelu Orteigovej ceny, ktorá v roku 1919 ponúkala 25 000$ za uskutočnenie prvého neprerušeného letu medzi New Yorkom a Parížom. Cenu vyhral Charles Lindbergh v roku 1927, čo navždy zmenilo letecký priemysel.
Ceny X Prizes sa pokúšajú vytvoriť revolúciu v oblastiach energia/životné prostredie, vzdelanie, biotechnológie, globálne podnikanie a výskum.
X PRIZE pre automobilovú oblasť.
Cieľom tejto ceny je inšpirovať novú generáciu uskutočniteľných, supervýkonných vozidiel, aby sa pomohlo prelomiť závislosť na rope a zastaviť dôsledky klimatických zmien. Tímy budú súťažiť o multimiliónové ceny, tým že skonštruujú a vyrobia superúsporné vozidlá, ktoré dosiahnu spotrebu (2,35 litrov/), a ktoré sú komerčne uskutočniteľné.
Google Lunar X PRIZE.
Táto cena bola založená dňa 13. september 2007. Cieľom tejto ceny je podobne ako cena Ansari X PRIZE, inšpirovať novú generáciu súkromných investorov vo výskume kozmu a technológií. Cieľom tímov je uskutočniť úspešné vypustenie, pristátie a prevádzku prístroja na mesačnom povrchu. Cena je ohodnotená 20 miliónmi USD a dostane ju prvý tím, ktorému sa podarí úspešne prejsť na mesiaci viac ako a vyslať späť na Zem obrázky a video vo vysokom rozlíšení. Druhou cenou je 5 miliónov USD, a tiež 5 miliónov USD pre potenciálne bonusy za extra výkony ako prekonanie dlhých vzdialeností (dlhších ako ), uskutočnenie obrázkov z predmetov, ktoré vytvoril a zanechal človek na mesiaci, alebo "prežitie" mesačnej noci.
Václav Sukdol

PhDr. Václav Sukdol senior (* 2. august 1882, Úsilné – † 2. apríl 1951, Písek) bol stredoškolský profesor a amatérsky entomológ, hlavne koleopterológ. 
Životopis.
Po skončení štúdií pôsobil v juhočeskom Písku na štátnej reálke Adolfa Heyduka.
Dňa 30. apríla roku 1939 odišiel do dôchodku. Za jeho dlhoročné a veľmi úspešné pôsobenie v školskej službe mu bolo udelené vtedajším ministrom školstva zvláštne uznanie. Zomrel 2. apríla v roku 1951 v Písku.
V entomológii sa zaoberal štúdiom a zberom chrobákov ("Coleoptera"). Svoje zbery hmyzu prevádzal hlavne v južných Čechách, predovšetkých v okolí Písku a na Šumave v okolí Lenory. Zberateľské cesty podnikal i na Slovensko, kde tieto svoje údaje zistených vzácnejších a významných druhov chrobákov poskytol k publikovaniu prof. Janovi Roubalovi do jeho "Katalogu Coleopter (brouků) Slovenska a Podkarpatska".
Laugaricio (nákupné centrum)

Laugaricio je obchodné centrum, na okraji Trenčína, v mestskej časti Belá.
Projekt je rozdelený do dvoch fáz, pričom druhá fáza by mala byť dostavaná v roku 2011. Obchodné centrum Laugaricio bolo otvorené v roku 2009 a medzi najväčších prenajímateľov patria H&amp;M, C&amp;A, Marks &amp; Spencer, New Yorker, Intersport, ExiSport, Lindex, Coop Jednota, Reserved, Zlatokov SK a Promod.
Obchodné centrum Laugaricio sa nachádza v nákupnej zóne spolu s hypermarketom Tesco, nábytkom ASKO a elektrom Nay na okraji mesta. Je to najväčšie nákupné centrum v Trenčianskom kraji.
Linux standard base

Linux standard base (skrátene LSB) je spoločným projektom niekoľkých linuxových distribúcií. Projekt organizačne podlieha Linux Foundation a jeho cieľom je štandardizovať interné štruktúry operačných systémov založených na Linuxe. Jeho základy sú odvodené od štandardu POSIX a niekoľkých ďalších otvorených štandardov, avšak v niektorých ohľadoch sú rozšírené.
Propeller

Propeller je funkcionalistická budova v Bratislave, ktorú navrhol architekt Emil Belluš a nachádza sa na oboch brehoch rieky Dunaj.
Architektonický výraz.
Na propellerových nástupištiach na nábrežiach Dunaja v Bratislave architekt uplatnil viacero prvkov, s ktorými pracovali puristi:
Nástupištia boli jednoduché rámové stavby so základným vybavením pre cestujúcich, ktorých loď prepravovala z jedného brehu Dunaja na druhý. Nástupištia sú strohé rámové konštrukcie s nápisom a najnevyhnutnejším vybavením, v priamočiarom modernom poňatí.
Karel Steinich

Karel Steinich (* 11. február 1855, Chrudim – † 2. január 1924, Praha) bol český astronóm, prírodovedecký publicista, botanik, zoológ, učiteľ a amatérsky entomológ a lepidopterológ.
Životopis.
Po skončení základnej školy a nižších ročníkov gymnázia v Chrudimi pokračoval po ročnej učiteľskej praxi v Svratce v štúdiu na učiteľskom ústave v Kutnej Hore, kde v roku 1874 zmaturoval. Tu aj začína ihneď po skončení štúdií pracovať ako cvičný učiteľ na tamojšej obecnej škole. V roku 1876 bol preložený do Prahy, kde učil v priebehu asi 16-tich rokov na viacerých školách. V roku 1891 bol menovaný riaditeľom holešovickej meštianskej školy a neskôr i malostranskej, kde pracoval až do svojho odchodu do výslužby. Počas svojich pedagogických aktivít bol aj literárne činný. Zaoberal sa hlavne prírodovedou a pedagogikou. Venoval sa i astronómii. Publikoval niektoré svoje práce v časopise „Vesmír“ a v „Archívu pro přírodovědecký výzkum Čech“. Vydával i rôzne praktické spisy pre učiteľov. Karel Steinich bol aj členom skúšobnej komisie pre obecné školy a bol zvolený za znalca školstva do okresnej školskej rady v Prahe. Zomrel 2. januára roku 1924 v Prahe.
Entomologické aktivity.
V entomológii sa zaoberal štúdiom motýľov ("Lepidoptera"). Napísal príručky, ako: „Ze života hmyzu“ a "
„Motýlové-Lepidoptera. Analytický klíč, část I., II., III“. Tieto príručky používali i slovenskí entomológovia pri svojom štúdiu hmyzu.
Preslav

Preslav môže byť:
Ticho po plešine

 
Ticho po plešine je tretí štúdiový album bratislavskej folkovej skupiny Lojzo. Album vydalo hudobné vydavateľstvo Opus v roku 1989.
Medzi najznámejšie skladby tohto albumu patrí pieseň „Schöne Náci“, ktorá oživila legendu o známej postavičke starej Bratislavy.
Preslava

Preslava môže byť:
Rad výrobkov

Rad výrobkov (iné názvy: výrobkový rad, rad produktov, produktový rad, v praxi aj produktová línia či línia produktov) je skupina výrobkov, pri ktorých sú vybrané vlastnosti z hľadiska hodnotenia obdobné pre všetky výrobky tejto skupiny, najmä výrobky ktoré plnia podobnú funkciu, sú predávané podobnej skupine zákazníkov, prechádzajú rovnakými distribučnými cestami a vytvárajú zhodný cenový rozsah.
FKD Drnovice

FKD Drnovice je český futbalový klub so sídlom v Drnoviciach. Klub hrá v súčasnosti A skupinu III. triedy okres Vyškov. FKD nadväzuje na klub 1. FK Drnovice, ktorý v roku 2006 skrachoval. 
1. FK Drnovice.
1. FK Drnovice bol český futbalový klub z juhomoravskej obce Drnovice, ktorý v rokoch 1993 – 2002 a 2004/05 hral 1. ligu, kvôli finančným problémom však zostúpil do 2. ligy a následne celkom skrachoval.
Laugaricio

Laugaricio alebo Leugaricio alebo Leukaristos je staroveký názov osady z 2. storočia po Kr. na území dnešného Trenčína alebo z jeho bezprostrednej blízkosti, ktorá bola významným politickým a hospodárskym centrom a strategickým bodom v barbariku nad stredným Dunajom. V roku 179 tu prezimovalo 855 vojakov II. pomocnej rímskej légie. 
Známy rímsky nápis na trenčianskej skale uvádza formu Laugaricio, nápis z alžírskej Zany formu Leugaricio a obe mená sú azda identické s obchodnou osadou Leukaristos uvedenou na Ptolemaiovej mape.
Rímsky nápis.
O rímskom nápise na trenčianskej skale sa vedelo už od 16. storočia. Spomínal ho už Mikuláš Istvánffy v diele "Historiarum de rebus Hungaricis", v druhej polovici 17. storočia o ňom písal Martin Zeiller a potom ďalší. Matej Bel správne predpokladal, že nápis vznikol za vlády Marca Aurélia, no nesprávne z toho vyvodil, že Trenčín a Trenčiansky hrad založili Rimania (názov Trenčín spojil s rímskym menom Terentius). O nápis sa začali odborníci zaujímať v polovici 19. storočia, keď o ňom v roku 1854 napísal trenčiansky farár Ľudovít Stárek. Nápis sa podarilo úspešne datovať historikovi Josefovi Dobiášovi.
Dnešné znenie nápisu s chýbajúcimi zvetranými časťami:
VICTORIAE AVGVSTORVEXERCITVS QVI LAVGARICIONE SEDIT MILL II DCCCLVIANVS LEG LEG II AD CVR FZnenie nápisu s doplnením predpokladaných skratiek a zvetraných písmen:VICTORIAE AVGVSTORVMEXERCITVS QVI LAVGARICIONESEDIT MILITESLEGIONIS II DCCCLVMARCVS VALERIVS MAXIMIANVS LEGATUS LEGIONIS II ADIUTRICIS CVRAVIT FACIENDUMDoslovný preklad: "Víťazstvu cisárov, vojsko, ktoré táborilo v Laugaricione, 855 vojakov druhej légie. Vyhotoviť dal Maximianus, legát druhej légie Pomocnej." Celé meno veliteľa légie Marcus Valerius Maximianus.
Voľný preklad: "Na počesť víťazstva cisárov a vojska, ktoré táborilo v Laugaríciu v počte 855 vojakov druhej légie dal vyhotoviť Maximianus, legát druhej pomocnej légie.
Piadivka egrešová

Piadivka egrešová ("Abraxas grossulariata") je druh nočného motýľa z čeľade piadivkovité ("Geometridae"). Rozšírená je v Európe a severnej Amerike. Rozpätie krídel má 18-25 mm. Má charakteristické strakaté zafarbenie. Podobné majú aj ich húsenice a môžu sa sa vyskytovať napríklad na egrešoch.
1. Gambrinus liga 1997/1998

Sezóna 1997/98 1. Gambrinus ligy bola 5. sezónou v samostatnej českej lige. Začala 1. augusta 1997 a skončila 3. júna 1998. Titul získala Sparta Praha, ktorá si zaistila titul už niekoľko kôl pred koncom. Túto sezónu prehrala len 3 zápasy a to s Boby Brno, Baníkom Ostrava a Sigmou Olomouc.
Konečná tabuľka.
pri rovnosti bodov rozhodujú vzájomné zápasy
Divácka návštevnosť.
Českú futbalovú ligu navštívilo v sezóne 1997/98 v priemere 6 167 divákov. Najviac divákov prišlo 27. 10. 1997 na zápas medzi FC Boby Brno - AC Sparta Praha 2:1, tento zápas sledovalo 31 730 divákov. Naopak najmenej divákov zamierilo 4. 4. 1998 na zápas medzi AFK Atlantic Lázně Bohdaneč - Viktoria Plzeň 2:2, len 735 divákov.
Botanická záhrada Pisa

Botanická záhrada Pisa, taliansky Orto botanico di Pisa, známa aj ako Orto Botanico dell'Università di Pisa, je botanická záhrada spravovaná univerzitou v Pise (Università di Pisa). Nachádza sa na via Luca Ghini 5 v Pise.
Záhrada bola založená v roku 1544 Cosimom I. ako prvá univerzitná botanická záhrada v Európe, a zverená významnému botanikovi Lucovi Ghinimu z Imoly. V roku 1563 bola záhrada priemiestnená z pôvodnej pobrežnej lokality (v súčasnosti Arsenal) do blízkosti kláštora Santa Marta, a v roku 1591 bola presunutá do súčasnej polohy. Od začiatku bola súčasťou záhrady zbierka prírodných objektov (v súčasnosti v pisánskom Museo di Storia Naturale), knižnica (teraz súčasť univerzitnej knihovne), a tiež zbierka portrétov jej riaditeľov. Je tu tiež jeden z najstarších vykurovaných skleníkov v Taliansku.
Dnes je záhrada rozdelená na niekoľko častí zahrňujúcich botanickú školu, záhrady, rybníky, skleníky a rôzne budovy.
European Article Number

European Article Number, skr. EAN, je druh čiarových kódov. Najčastejší EAN kód a pravdepodobne najčastejšie používaný čiarový kód vôbec je EAN-13, ktorý bol definovaný štandardizačnou organizáciou GS1.
Kódy EAN-13 sa používajú na celom svete na označovanie jednotlivých druhov tovaru. Upravená podoba tohto kódu sa používa ako ISBN alebo ISSN. Z kódu EAN-13 možno zistiť krajinu pôvodu alebo spôsob použitia daného tovaru. Menej používané sú kódy EAN-8, ktoré sú vyhradené a používané pre malé obaly, na ktoré je problém umiestniť trinásťmiestny kód, ako sú napríklad cukrovinky.
EAN-13.
V EAN-13 jednotlivé symboly kódujú 13 čísel, ktoré sú rozdelené do štyroch častí:
Rovnako sa kontrolná číslica vypočítava i pre EAN/UCC8, EAN/UCC14 alebo pre kód SSCC.
Kódy štátov.
Prvé dve alebo tri číslice označujú štát, v ktorom je zaregistrovaný výrobca produktu. Občas sa používajú EAN kódy začínajúce číslicou 0, v takom prípade to je rozšírený UPC kód. Väčšina skenerov dokáže čítať a používať oba druhy kódov, ale mnoho výrobcov v USA stále používa iba UPC kód.
Kódovanie.
K zakódovaniu sa číslice najprv rozdelia na tri skupiny:
Pre zakódovanie posledných 12 číslic existujú tri schémy – ľavý s nepárnou paritou, ľavý s párnou paritou a pravý. Každá schéma pre každú číslicu definuje permutáciu dvoch čiar a dvoch medzier, širokých štyri X z celkových siedmich. Prvá číslica nemá ekvivalent v sekvencii čiar čiarového kódu, ale určuje, ktorá z číslic v ľavej časti bude zakódovaná schémou s ktorou paritou. Pre číslice v pravej skupine je použitá pravá schéma vždy. Schéma pre ľavú skupinu s nepárnou paritou sa zhoduje so starším kódovaním UPC-A a je dané, že pre nulu ako prú číslicu kódu budú všetky číslice ľavej skupiny zakódované podľa tejto schémy (z dôvodu spätnej kompatibility s čiarovým kódom UPC).
Zoznam GS1 kódov štátov

Zoznam GS1 kódov štátov. Používajú na napríklad v čiarovom kóde EAN-13.
Draft (šport)

Draft je športový proces resp. trh, ktorým "skauti" a tréneri profesionálnych športových klubov vyhľadávajú nových mladých hráčov z amatérskych alebo univerzitných klubov do svojho tímu. Draftovanie sa používa predovšetkým v športoch v Severnej Amerike, hlavne v bejzbale, americkom futbale, basketbale, ľadovom hokeji a ďalších.
Frank CFA

Frank CFA ( alebo v afrických krajinách hovorovo iba "franc") je súhrnné označenie pre 2 (úplne samostatné) meny: frank BEAC/CFA a frank BCEAO/CFA. Tieto meny používa 12 bývalých francúzskych afrických kolónií, Guinea-Bissau (bývalá kolónia Portugalska) a Rovníková Guinea (bývalá španielska kolónia). Obe meny sú pevne naviazané na euro v rovnakom pomere 100 frankov CFA = 0,152449 eur. 
Stabilitu eura tieto meny neovplyvňujú, pretože HDP všetkých 14 štátov dohromady je nižší než HDP Slovenska.
Skratka CFA.
Skratka CFA v názve pôvodne v rokoch 1945 - 1958 znamenala "Colonies françaises d'Afrique" (Francúzske kolónie Afriky), potom po roku 1958 "Communautés françaises d'Afrique" (Francúzske africké spoločenstvá – francúzska obdoba Commonwealthu). Teraz má dva významy podľa meny - pozri v článkoch frank BEAC/CFA a frank BCEAO/CFA.
Draft

Draft môže byť:
CFP frank

CFP frank () je od decembra 1945 zákonnou menou 3 francúzskych zámorských území v Pacifiku, ktoré spoločne tvoria menovú úniu:
Nariadenie z 15. septembra 2021, ktoré vstúpilo do platnosti 26. februára 2022, definuje názov CFP frank ako „frank francúzskych komunít v Tichomorí“.
Alexandre Pato

Alexandre Rodrigues da Silva známy ako Alexandre Pato (* 2. september 1989, Pato Branco) je brazílsky futbalový hráč, hrajúci za taliansky klub AC Miláno. Meria 179 cm a váži 71 kg. Medzi jeho prednosti patrí technika, rýchlosť a zakončenie. V roku 2008 získal s brazílskou reprezentáciou bronzovú medailu na olympijských hrách v Pekingu.
Dňa 7. júla 2009 sa oženil s brazílskou herečkou Stéphany Britovou.
Arsène Wenger

Arsène Wenger (* 22. októbra, 1949, Štrasburg, Francúzsko), prezývaný 'Profesor', je francúzsky futbalový tréner.
Abrahámovské náboženstvo

Abrahámovské náboženstvo je náboženstvo, ktoré uznáva Abraháma ako praotca.
Sú tri základné abrahámovské náboženstvá:
Všetky tri majú spoločný základ v Starom zákone.
Ide najmä o judaizmus, kresťanstvo a islam, teda svetové náboženstvá priamo či nepriamo ovplyvnené starovekým židovským náboženstvom.
Napriek radu odlišností majú abrahámovské náboženstvá rad spoločných znakov. Spája ich najmä viera v jedného osobného Boha – monoteizmus, pričom Boh je zároveň chápaný ako tvorca a sudca sveta a človeka, ktorý odmeňuje dobrých a trestá zlých ľudí (na tomto svete a podľa niektorých tradícii i posmrtne). Ľudia môžu mať k tomuto Bohu osobný vzťah prejavujúci sa najmä modlitbou a konaním dobrých skutkov; častý, hoci nie všeobecne prítomný je aj dôraz na povinnosť šírenia svojej viery (misia).
Kresťanstvo a judaizmus priamo zdieľajú svoje sväté Písma: spisy nazývané v judaizme Tanach sú u katolíckych a pravoslávnych kresťanov súčasťou Starého zákona a teda ich Biblie, zatiaľ čo protestanti dokonca Tanach chápu ako celý Starý zákon. I posvätné Písma špecifické pre jednotlivé náboženstvá často preberajú teologické obsahy, postavy a príbehy zo spisov historicky starších náboženstiev, hoci tieto tradície často pretvárajú a reinterpretujú. Kresťanský Nový zákon tak naväzuje na prorocké očakávania Starého zákona a udalosti Ježišovho života a smrti vykladá v duchu týchto proroctiev.
Mohamed tiež zo začiatku považoval pôvodné židovské a kresťanské zjavenie za pravé a nadviazal na ne. V Koráne sa o Biblii hovorí ako o svätej knihe, ktorá bola Ježišovi zjavená rovnako ako Mohamedovi Korán. Až neskôr islamská právna veda zaujala stanovisko, podľa ktorého kresťania chápu Ježišom odovzdané zjavenia nesprávne, v Koráne o tom zmienka nie je. 
Podľa islamu kresťania a židia chápu náuku obsiahnutú v Písme prekrútene a pravdu zvestujú len čiastočne, pretože pravdu v celej svojej hĺbke obsahuje len Korán. Hoci moslimovia Bibliu a jej náuku odmietajú, zdieľajú so židmi a kresťanmi okrem viery v Abraháma aj veľa ďalších prvkov, napríklad modifikované Desatoro alebo vieru v Ježiša ako jedného z prorokov.
Petriho sieť

Petriho sieť je matematická reprezentácia diskrétnych distribuovaných systémov. Petriho sieť graficky reprezentuje štruktúru distribuovaného systému ako orientovaný bipartitný graf s ohodnotením. 
Petriho siete sú nástrojom pre modelovanie a simulovanie diskrétnych javov. Je to grafová štruktúra, ktorá obsahuje dva druhy uzlov - miesta a prechody, ďalej obsahuje hrany a značky (), ktoré sa vyskytujú v miestach.
Simulácia v Petriho sieti prebieha pomocou premiestňovania značiek z miesta do miesta, ak to dovoľuje prechod.
Petriho siete vymyslel matematik Carl Adam Petri, ktorý ich prvýkrát popísal vo svojej dizertačnej práci v roku 1962.
Formálna definícia.
Petriho sieť je pätica formula_1 kde
Pravidlo prechodu:
Značenie:
Každý z prvkov Petriho siete má svoj význam. Miesto a jeho značenie vyjadruje lokálny stav prvku, prechod je analógiou k udalosti a hrana reprezentuje väzbu medzi lokálnym stavom a udalosťou (spája miesto a prechod alebo opačne).
Špeciálnym prechodmi v PN (z angl. Petri Networks) sú vstrebávajúci a zdrojový prechod, ktorým chýba vstupné alebo výstupné miesto.
Miesta sú jednoznačne dané svojou kapacitou, ktorá môže byť konečná (sieť konečnej kapacity, platí striktné prechodové pravidlo) alebo nekonečná (sieť nekonečnej kapacity, slabé prechodové pravidlo).
PN sa používajú najmä na pochopenie fungovania zložitejších systémov, ich analýzu a charakteristiku. Aplikované ich nájdeme v rôznych odvetviach moderných technológií - komunikačných protokoloch, operačných systémoch, systémoch hromadnej obsluhy alebo v riadení procesov.
USS Cole

USS "Cole" (DDG-67) je torpédoborec amerického námorníctva. Pomenovaný je po seržantovi námornej pechoty Darrellovi S. Coleovi, padlom v boji na Iwo Jime 19. februára 1945. 
Loď sa stala verejne známou po samovražednom bombovom útoku, spáchanom príslušníkmi Al-Ká’idy, ktorý sa odohral 12. októbra 2000 v Jemenskom prístave Aden. Sedemnásť námorníkov a dvaja atentátnici zahynuli.
História.
Loď bola postavená lodenicou Ingalls Shipbuilding. Stavba začala 28. februára 1994. O takmer rok neskôr, 10. februára 1995, bola spustená na vodu. Do služby sa zaradila 8. júna 1996. 
12. októbra 2000, počas rutinného dopĺňania paliva v Jemenskom prístave Aden, sa o 11:18 miestneho času, k ľavej strane torpédoborca priblížila malá loď. Explózia, ktorá nastala, vytvorila v trupe dieru s priemerom 12 m, zabila 17 námorníkov a zranila 39 ďalších.
Po tomto incidente bol "Cole" prevezený späť do USA. Po opravách trvajúcich 14 mesiacov bol opäť zaradený do aktívnej služby.
Hopmanov pohár 2009

Hopmanov pohár 2009 bol 21. ročník Hopmanovho pohára, turnaja zmiešaných družstiev v tenise. Zúčastnilo sa na ňom osem družstiev svetovej skupiny vrátane víťaza kvalifikácie ázijského regiónu. Prvé zápasy sa odohrali 3. januára 2009 a finálové zápasy 9. januára 2009 na dvorcoch Burswood Entertainment Complex v austrálskom Perthe. Víťazom sa stalo družstvo Slovenska Dominika Cibulková a Dominik Hrbatý, ktoré vo finále zdolalo ruský súrodenecký pár Dinara Safinová, Marat Safin 2:0.
Družstvá.
B skupina.
"Za menom tenistu je jeho postavenie v rebríčku WTA resp. ATP "
Mier (rozlišovacia stránka)

Mier môže byť:
Blaumont

Blaumont môže byť:
1. Gambrinus liga 2000/2001

Sezóna 2000/01 1. Gambrinus ligy bola 8. sezónou v samostatnej českej lige. Začala 28. júla 2000 a skončila 25. mája 2001. Majstrom sa stal tím AC Sparta Praha.
1. česká futbalová liga 1993/1994

Sezóna 1993/94 1. ligy bola 1. sezónou v samostatnej českej lige. Začala 14. augusta 1993 a skončila 8. jún 1994. Majstrom sa stal tím AC Sparta Praha.
1. česká futbalová liga 1994/1995

Sezóna 1994/95 1. ligy bola 2. sezónou v samostatnej českej lige a prvá, v ktorej sa udeľovali tri body za víťazstvo namiesto predchádzajúcich dvoch. Začala 5. augusta 1994 a skončila 11. júna 1995.
Antiochijské kniežatstvo

Antiochijské kniežatstvo (iné názvy: (kniežatstvo) Antiochia/Antioche(i)a, Antiošské kniežatstvo, Antiochijské/Antiošské vojvodstvo, zastarano "Antiochenské kniežatstvo/kráľovstvo") bol križiacky štát v rokoch 1098 až približne 1268 v časti dnešného Turecka a časti dnešnej Sýrie. Jeho sídlom bolo mesto Antiochia. Štát vznikol počas pvej križiackej výpravy. Formálne bol vazalom Jeruzalemského kniežatstva, v skutočnosti to ale bol samostatný štát. Čoskoro po svojom vzniku bol cieľom islamských protikrižiackych výprav, ale aj byzantských útokov, napokon bol spustošený mongolským nájazdom.
1. česká futbalová liga 1995/1996

Sezóna 1995/96 1. ligy bola 3. sezónou v samostatnej českej lige. Začala 28. júla 1995 a skončila 18. mája 1996. Majstrom sa stal tím SK Slavia Praha.
1. česká futbalová liga 1996/1997

Sezóna 1996/97 1. ligy bola 4. sezónou v samostatnej českej lige. Začala 9. augusta 1996 a skončila 11. jún 1997. Majstrom sa stal tím AC Sparta Praha.
1. Gambrinus liga 1998/1999

Sezóna 1998/99 1. Gambrinus ligy bola 6. sezónou v samostatnej českej lige. Začala 2. augusta 1998 a skončila 30. mája 1999. Majstrom sa stal tím AC Sparta Praha.
1. Gambrinus liga 1999/2000

Sezóna 1999/00 1. Gambrinus ligy bola 7. sezónou v samostatnej českej lige. Začala 30. júla 1999 a skončila 17. mája 2000.
1. Gambrinus liga 2001/2002

Sezóna 2001/02 1. Gambrinus ligy bola 9. sezónou v samostatnej českej lige. Začala 28. júla 2001 a skončila 10. mája 2002. Majstrom sa stal tím FC Slovan Liberec.
1. Gambrinus liga 2002/2003

Sezóna 2002/03 1. Gambrinus ligy bola 10. sezónou v samostatnej českej lige. Začala 24. júla 2002 a skončila 31. mája 2003. Majstrom sa stal tím AC Sparta Praha.
1. Gambrinus liga 2003/2004

Sezóna 2003/04 1. Gambrinus ligy bola 11. sezónou v samostatnej českej lige. Začala 26. júla 2003 a skončila 15. mája 2004. Majstrom sa stal tím FC Baník Ostrava.
Do tohto ročníka postúpili z druhej ligy tímy SFC Opava a FC Viktoria Plzeň. Po skončení ročníka do druhej ligy zostúpili tímy FC Viktoria Plzeň a FK Viktoria Žižkov.
1. Gambrinus liga 2004/2005

Sezóna 2004/05 1. Gambrinus ligy bola 12. sezónou v samostatnej českej lige. Začala 7. augusta 2004 a skončila 28. mája 2005. Do tohoto ročníka postúpili z druhej ligy tímy FK Mladá Boleslav a 1. FK Drnovice. Tím 1. FC Synot sa po minulom ročníku v súvislosťami s korupčnou aférou premenoval na 1. FC Slovácko. Po skončení ročníka do druhej ligy zostúpili tímy SK Dynamo České Budějovice, SFC Opava a 1. FK Drnovice.
Jastrabia veža

Jastrabia veža (; , , ) sa kolmo vypína nad Dolinou Zeleného plesa vo Vysokých Tatrách. Je opradená povesťami a veľmi fotogenická. Z vrcholu sú výhľady do najmohutnejších tatranských stien. Koncom minulého storočia prišlo k pádu skalných blokov v juhovýchodnej stene, takže niektoré horolezecké cesty zanikli.
Topografia.
Veža je koncovým pilierom rázsochy, vybiehajúcej z Belasej veže. Jastrabie sedlo ju delí od Karbunkulového hrebeňa. V rýchlo klesajúcom východnom hrebeni ju Jastrabia štrbina oddeľuje od Jastrabieho zuba.
Názov.
Jastrab je pomerne hojne zastúpený v TANAPe. V tomto prípade však skôr v symbolickom zmysle pomenúva smelé tvary veže. Najstarší názov, aký sa v písomnostiach vyskytuje pre Jastrabiu vežu, je Königsnase (kráľovský nos) u Jakuba Buchholtza v roku 1752. Na začiatku 19. storočia ustúpil tento názov zlatokopeckej Karbunkulovej veži.
Povesť.
Na vrchole Jastrabej veže sa nachádzal oslepujúci drahokam karbunkul (rubín). Chudobný muž, ktorý sa uchádzal o richtárovu dcéru, v snahe zbohatnúť doliezol až k nemu. Musel sa odvrátiť pred jeho jasom, ale oči víly zo Zeleného plesa ho uhranuli, spadol a zabil sa, ako už iní pred ním aj po ňom. Povesť je známa v niekoľkých mutáciách a možno predpokladať, že parafrázuje smrteľnú tragédiu zlatokopa Jána Andreja Papirusa, ktorý v roku 1771 zahynul v okolí Zeleného plesa. 
Horolezectvo.
Prvý výstup absolvoval v 80-tych rokoch 19. storočia z Červenej doliny cez Jastrabie sedlo Poliak Maciej Sieczka, v zime Tihamér Szaffka, Imre Barcza a Oskar Jordán 10. mája 1909. Štít je odvtedy často navštevovaný. K jeho obľube prispieva blízka Chata pri Zelenom plese. Kolmou, miestami previsnutou juhovýchodnou aj južnou stenou vedie množstvo ciest vysokej obťažnosti,Prvý skutočne extrémnym výstupom bola cesta v podaní P. Pochylého a I. Chlumského z roku 1963, jednou z najťažších na slovenskej strane Tatier bola „Amazónia Vertikál“, klasifikácia 9. Novšie vznikla cesta Jet Stream 10-/10 a v r. 2016 aj najťažšia cesta v celých Tatrách: Koróna 11- (J. Krištoffy).
Cesta I. triedy 75 (Slovensko)

Cesta I. triedy 75 ("I/75") je cesta I. triedy na Slovensku, ktorá spája Lučenec a Sládkovičovo. Jej celková dĺžka je 195,196 km. Úsek Nové Zámky – Lučenec bude kopírovaný R7.
História.
Cesta bola pôvodne kategorizovaná ako "cesta II. triedy 508". V roku 1948 bol vo výstavbe úsek tejto cesty od Trnovca nad Váhom po obec Rastislavice. V 70. rokoch bola cesta upravená a prekategorizovaná na I/75.
Priebeh.
Trnavský kraj.
I/75 sa začína v Sládkovičove v galantskom okrese na križovatke s I/62. Ďalej pokračuje križovatkou s II/507, II/561, I/35, III/1334 a pokračuje do šalianskeho okresu.
Nitriansky kraj.
Ešte pred vstupom do mesta sa cesta križuje s III/1364 a s III/1365. V Šali sa I/75 križuje s III/1366, III/1367, II/573, pokračuje križovatkou s III/1497 do Trnovca nad Váhom, kde sa križuje s II/562. 
V nasledujúcom okrese Nové Zámky sa I/75 križuje s III/1369 a s III/1502. V Jatove sa križuje s III/1500 a III/1501, neďaleko Palárikova sa križuje s II/580, pokračuje do Nových Zámkov, kde sa križuje s I/64, III/1495, III/1503, v Dvoroch nad Žitavou sa križuje s II/511 a v Kolte s III/1504 a II/589.
V levickom okrese sa I/75 začína križovatkou s III/1530, pokračuje v Čake križovatkou s III/1559 a III/1522. Pri Málaši sa križuje s II/588, v Tekovských Lužanoch s III/1560, pri obci Šarovce s I/76. Ďalej pokračuje križovatkami s III/1543 a III/1514, v Demandiciach sa križuje s II/564, pri obci Horné Semerovce sa nachádza križovatka s I/66 a I/75 pokračuje do Slatiny. Tu sa križuje s III/1558, III/1562, za Slatinou s III/1556 a III/2592 a prechádza do Banskobystrického kraja.
Banskobystrický kraj.
V okrese Veľký Krtíš sa I/75 najskôr križuje s III/2566, III/2568, III/2582, III/2593, III/2605, v Dolných Plachtinciach s III/2601, III/2583, vo Veľkom Krtíši s II/527, v obci Pôtor s II/585 a III/2588, s II/591 pri obci Slovenské Kľačany a v Závade sa I/75 križuje s III/2590.
I/75 následne prechádza do lučeneckého okresu, kde sa križuje s III/2659 v Lehôtke, s III/2660, III/2664, III/2644 a v Lučenci s III/2666, II/585 a končí sa na križovatke s I/16.
Zoznam diaľnic na Slovensku

 Toto je zoznam . Je v ňom uvedená celková dĺžka diaľnice a ďalej údaje o celkovej dĺžke úsekov diaľnic v prevádzke, vo výstavbe a v príprave. Trasa diaľnice je v tabuľke uvedená tak, aby bol počiatočný bod totožný s umiestnením nultého kilometra diaľnice.
Novoveská Huta

Novoveská Huta je mestská časť Spišskej Novej Vsi, ktorá sa nachádza 6 km južne od centra mesta.
Novoveskú Hutu tvoria väčšinou staršie rodinné domy. Prvá písomná zmienka pochádza z roku 1383. 
Po zastavení banskej činnosti tu v roku 1891 vznikli kúpele s kapacitou 150 lôžok, v ktorých sa liečili nervové choroby a katary dýchacích ciest. Kúpele slúžili do roku 1939. V minulosti teda bola významným kúpeľným centrom na Spiši, kúpele však zanikli a pripomínajú ich už len pozostatky kúpeľných domov. Novoveská Huta bola v minulosti tiež baníckou osadou. Dnes sa v územných plánoch navrhuje obnovenie tejto tradície a vybudovanie regeneračno-klimatických kúpeľov.
Dodnes tu prebieha ťažba a spracovanie sadrovca. Obyvateľom Novoveskej Huty je k dispozícii predajňa potravín, pekáreň a pohostinstvo. V obci sa nachádza kostol sv. Cyrila a Metoda a cintorín. Novoveská Huta je východiskovým bodom do Národného parku Slovenský raj. Doprava do tejto miestnej časti je zabezpečená linkou mestskej hromadnej dopravy č. 3, č. 12 a prímestskými autobusovými linkami.
Po roku 1993 tu skončila stavebná uzávera, vďaka čomu mestská časť znovu začala ožívať. V súčasnosti aj napriek snahám súkromných investorov je novodobá ťažba uránu nezlúčiteľná s rozvojom rekreácie, cestovného ruchu a športu, s ktorým mesto v budúcnosti počíta pri svojom rozvoji.
Ferčekovce

Ferčekovce sú mestská časť mesta Spišská Nová Ves, ktorá sa nachádza asi 2 km južne od centra mesta s počtom obyvateľov približne 2000. Cez Ferčekovce preteká potok Holubnica. 
História.
Ferčekovce boli založené nemeckým obyvatelstvom ako malá osada - hámor približne okolo roku 1900 (presnejší údaj sa nedatuje). V roku 1938 však historické pramene uvádzajú , že sa vo Ferčekovciach nachádzalo 8 domov a žilo tu 83 obyvateľov. 
Cez Ferčekovce viedla v rokoch 1921-1957 úzkorozchodná lesná železnica na prevoz guľatiny z Novoveskej Huty - Rybníkov do spišskonovoveskej Podskaly, kde sa vykonávala prekládka na Košicko - bohumínsku železnicu.
Ďalší rozvoj.
Výraznejší rozvoj osady sa začal až v 60. rokoch 20. storočia kedy sa vo Ferčekovcich začala masívnejšia výstavba rodinných domov - väčšinou typizovanej radovej zástavby. Z občianskej vybavenosti tu bolo vybudované nákupné stredisko, materská škôlka či lyžiarsky vlek. Do mestskej časti bola zavedená aj MHD, ktorá mestskú časť spája s centrom mesta a spádovými školami pre žiakov a študentov.
Súčasnosť.
V súčasnosti vo Ferčekovciach žije približne 2000 obyvateľov. Výstavba rodinných domov sa postupne rozširuje či už v severnej časti - od jazdeckého aréalu ale aj v južnej časti - smerom k Prednej Hute. 
Z občianskej vybavenosti ostala pre obyvateľov k dispozícii len malá predajňa potravín. Pôvodné nákupné stredisko v 90 rokoch skrachovalo a neskôr bolo prestavané na rímskokatolícky kostol a priľahlú farskú budovu. Materská škola na Kysuckej ulici bola zrušená v roku 2003 pre nedostatok navštevujúcich detí a bola prestavaná na bytový dom. Lyžiarske stredisko ukončilo prevádzku v roku 2012. 
Zaujimavosti.
V mestskej časti rastie vzácna približne 300 ročná lipa malolistá. Strom má výšku 30 metrov a obvod 7,10 metra. Rastie na súkromnom pozemku na Dunajskej ulici. Strom patrí medzi chránené stromy Slovenska.
Tarča

Tarča je sídlisko situované južne od centra mesta Spišská Nová Ves. Jeho výstavba prebiehala v 60. rokoch 20. storočia. Bolo to prvé sídlisko v meste, ktoré bolo postavené v tedajšom extraviláne mesta. Tvoria ho stovky bytov a zaraďuje sa medzi najväčšie mestské časti. Sídlisko má nákupné stredisko, obchody s potravinami, základnú školu na Lipovej ulici, základnú školu, osemročné a päťročné bilingválne gymnázium na Javorovej ulici, materskú školu, domov dôchodcov, požiarnu zbrojnicu. Územie je obsluhované linkami mestskej hromadnej dopravy.
Blaumont (Spišská Nová Ves)

Blaumont je miestna časť, ktorá sa nachádza nad mestom Spišská Nová Ves neďaleko cesty do Levoče a Košíc na kopci nazývanom Blaumont. 
Obytná štvrť sa začala stavať po roku 2000 a tvorí ju asi 40 domov. Táto štvrť však nemá žiadne nákupné strediská ani školské zariadenia, preto je závislá od centra mesta, ale naopak je najbližšie k miestnej nemocnici. Vzdialená od mesta je asi 1 km a cesta pešo do centra trvá asi 15 minút. Dostať sa do tejto lokality je možné aj MHD linkou č. 1 na zastávku SPŠD.
Východ (Spišská Nová Ves)

Východ je sídlisko v Spišskej Novej Vsi. Tvorí ho asi 20 bytoviek postavených asi v 70. rokoch 20. storočia. Sídlisko sa nachádza vo východnej časti mesta v tesnej náväznosti na centrum mesta. Nachádza sa tu mestské trhovisko a obchodné centrum s potravinami a iné služby. Občiansku vybavenosť územia dopĺňa aj cirkevná ZŠ sv. Cyrila a Metóda, SPŠ Markušovská cesta 2 a SOŠ Hotelová. Na tomto sídlisku sa nachádza aj konečná zastávka liniek mestskej hromadnej dopravy smerujúcich na sídlisko Mier, Západ, do obce Smižany a i.
Zoznam rýchlostných ciest na Slovensku

 Toto je zoznam . Je v ňom uvedená konečná trasa a konečná dĺžka rýchlostnej cesty.
Západ (Spišská Nová Ves)

Sídlisko Západ sa nachádza západne od centra mesta Spišská Nová Ves. Západným okrajom sídliska je katastrálna hranica mesta Spišská Nová Ves a obce Smižany. Sídlisko je najhustejšie zaľudnenou časťou mesta a tvoria ho desiatky bytoviek z 80. rokov 20. storočia. Nachádza sa tu ZŠ na Hutníckej ulici, materská škola, nákupné stredisko, zdravotnícke stredisko, pošta, katolícky kostol Božieho milosrdenstva atď. Cesta pešou chôdzou do centra mesta trvá približne 30 minút. Územie je obsluhované linkami mestskej hromadnej dopravy. Cesta linkou č.8 trvá 10 minút a linka č. 4 - 20 minút.
V minulosti sa naprojektovalo prepojenie bytovej zástavby s vznikajúcim sídliskom Západ 2 v obci Smižany, ktoré sa nerealizovalo.
Mier (Spišská Nová Ves)

Mier je sídlisko v Spišskej Novej Vsi. 
Sídlisko sa nachádza v západnej časti mesta, na pravom, južnom nábreží rieky Hornád. Od centra mesta je vzdialené cca 15 minút pešej chôdze. S počtom okolo 10 000 obyvateľov, čo je približne štvrtina populácie mesta, je jeho najväčším sídliskom. Stoja tu stovky prevažne osem, desať a trinásť poschodových bytov v bytových domoch. 
Obyvatelia sídliska majú k dispozícii nákupné stredisko CBA, obchodné domy Kaufland, Lidl, Tesco, zdravotnícke zariadenie, 3D kino, zábavné podniky, reštauráciu. Mestská časť je obsluhovaná linkami mestskej hromadnej dopravy 5, 6, 11, 15 a 16.
Za Hornádom

Za Hornádom je názov menšieho sídliska, ktoré sa nachádza v južnej časti mesta Spišská Nová Ves na pobreží rieky Hornád. 
Pri sídlisku je aj hotel Preveza, plaváreň s kúpaliskom a športová hala. Na sídlisku sú bytové domy dvoch generácií. Staršia výstavba prebiehala v 70. rokoch 20. storočia. Novšie bytové domy tvoria súvislý pás na ulici E.M.Šoltésovej z 80. rokov. Sídlisko je vybavené predajňou potravín, reštauráciou a rozličnými službami. Základnú občiansku vybavenosť dopĺňajú objekty Základnej školy Ing. Kožucha, Spojená škola na ulici Stojan a materská škola. Sídlisko je od centra mesta vzdialené asi 10 minút pešej chôdze. Sú tu aj zastávky autobusov, čím je územie napojené na sieť liniek mestskej hromadnej dopravy.